Δήμος Νέας Ζίχνης

Ο **Δήμος Νέας Ζίχνης** είναι δήμος της Περιφερειακής Ενότητας Σερρών της Περιφέρειας Κεντρικής Μακεδονίας που συστάθηκε  με το Πρόγραμμα Καλλικράτης. Προέκυψε από την συνένωση των προϋπαρχόντων δήμων Νέας Ζίχνης και Αλιστράτης. Η έκταση του νέου Δήμου είναι 404,307 τ.χλμ και ο πληθυσμός του 8.267 κάτοικοι σύμφωνα με την απογραφή του 2021 (μειωμένος σε σχέση με την απογραφή του 2011). Το τοπικό συμβούλιο του δήμου αποτελείται από 19 συμβούλους, εκ των οποίων οι 14 εκλέγονται στην ΔΕ Νέας Ζίχνης και οι 5 στην ΔΕ Αλιστράτης. Έδρα του νέου δήμου είναι η Νέα Ζίχνη.

## Δημοτικές ενότητες και οικισμοί
Ο Δήμος διαιρείται σε 2 «δημοτικές ενότητες», οι οποίες αντιστοιχούν στους 2 καταργηθέντες δήμους. Κάθε δημοτική ενότητα διαιρείται σε «κοινότητες», οι οποίες αντιστοιχούν στα διαμερίσματα των καταργηθέντων δήμων.

thumb|300px|Χάρτης των ενοτήτων (πρώην δήμων):

Πιο συγκεκριμένα (σε αγκύλες είναι ο μόνιμος πληθυσμός σύμφωνα με την απογραφή του 2021):

### Δημοτική ενότητα Νέας Ζίχνης

Σύνολο πληθυσμού: 5.955 κάτοικοι. (2021)
: Κοινότητα Νέας Ζίχνης -- η Νέα Ζίχνη [ 1.547 ]
: Κοινότητα Αγίου Χριστοφόρου -- ο Άγιος Χριστόφορος [ 137 ]
: Κοινότητα Αγριανής -- η Αγριανή [ 251 ]
: Κοινότητα Αναστασιάς -- η Αναστασιά [ 202 ]
: Κοινότητα Γαζώρου -- ο Γάζωρος [ 912 ]
: Κοινότητα Δήμητρας -- η Δήμητρα [ 217 ]
: Κοινότητα Δραβήσκου -- ο Δραβήσκος [ 1.109 ]
: Κοινότητα Θολού -- ο Θολός [ 395 ]
: Κοινότητα Μαυρολόφου -- ο Μαυρόλοφος [ 395 ]
: Κοινότητα Μεσορράχης -- η Μεσορράχη [ 210 ]
: Κοινότητα Μυρκίνου -- ο Μύρκινος [ 124 ]
: Κοινότητα Μυρρίνης -- η Μυρρίνη [ 78 ]
: Κοινότητα Νέας Πέτρας -- η Νέα Πέτρα [ 196 ]
: Κοινότητα Σφελινού -- ο Σφελινός [ 182 ]

Επίσης, στο έδαφος της σημερινής δημοτικής ενότητας Νέας Ζίχνης βρίσκονται και οι πρώην οικισμοί Γλυκοπηγή, Ζίχνα-Μαχαλά, Μεζράς, Παλιά Ζίχνη και Τσάνος.

### Δημοτική ενότητα Αλιστράτης

Σύνολο πληθυσμού 2.312 κάτοικοι.
: Κοινότητα Αλιστράτης [ 1.682 ]
::* η Αλιστράτη [ 1.681 ]
::* η Ιερά Μονή Αγίας Κυριακής [ 1 ]
: Κοινότητα  Αγιοχωρίου -- το Αγιοχώρι [ 150 ]
: Κοινότητα Λευκοθέας -- ο Σταθμός Λευκοθέας [ 248 ]
:Κοινότητα Σταθμού Αγγίστας -- ο Σταθμός Αγγίστας [ 107 ]
: Κοινότητα Μανδηλίου -- το Μανδήλι [ 43 ]
: Κοινότητα Σκοπιάς -- η Σκοπιά [ 82 ]

Επίσης, στο έδαφος της σημερινής δημοτικής ενότητας Αλιστράτης βρίσκονται και οι πρώην οικισμοί Κρυοπηγή και Λευκοθέα.

## Περιοχή

[μικρογραφία|'''[Μονή Αγίας Κυριακής Σερρών|Ιερά Μονή Αγίας Κυριακής Αλιστράτης*']]
Η περιοχή του νέου δήμου καλύπτει το βόρειο και βορειοανατολικό τμήμα της πρώην επαρχίας [[Φυλλίδα|Φυλλίδος]]. Οι οικισμοί του δήμου ξεκινούν από το  [[Μενοίκιο]] όρος (Σκοπιά, Αγριανή, Σφελινός), συνεχίζουν κατηφορίζοντας στους πρόποδές του ([[Αλιστράτη Σερρών|Αλιστράτη]], Νέα Ζίχνη) και συνεχίζοντας απλώνονται στο βόρειο τμήμα της κοιλάδας του [[Αγγίτης ποταμός|Αγγίτη ποταμού]] (Γάζωρος, Δραβήσκος, Θολός). Κατά την αρχαιότητα η περιοχή αποτελούσε μέρος της Θράκης και στις περιοχές του Δήμου κατοικούσαν διάφορα θρακικά φύλα, όπως οι Ηδωνοί (ιδρυτές της πόλης της Γαζώρου), οι Δόβηρες και οι Αγριάνες. Αρχαίες πόλεις της περιοχής του δήμου ήταν η Γάζωρος, η Ίχνα, η Μυρκινία, ο Δραβήσκος, ο Σφολενός. 
Το όνομα Ίχνα είναι [[Παίονες|παιονικό]]. Οι Ιχναίοι ήταν θρακικό φύλο που κατοικούσε γύρω από την περιοχή της σημερινής Νέας Ζίχνης. Η αυθεντική Ίχνα καταστράφηκε μάλλον από τους Βουλγάρους και ξαναχτίστηκε στους βυζαντινούς χρόνους σε πιο ασφαλή τοποθεσία, την σημερινή, μακρυά από την λίμνη του Αχινού και τον κάμπο. Στα [[Οθωμανική Αυτοκρατορία|οθωμανικά]] χρόνια ανήκε στον καζά των [[Σέρρες|Σερρών]] στο Σαντζάκι της Θεσσαλονίκης και ονομαζόταν *Ζίχνε - Zihne*. Ενσωματώθηκε στο Ελληνικό κράτος την 29η Ιουνίου 1913 μαζί με την περιοχή των Σερρών.

[[Αρχείο:27263 1312899516956 1664705637 782372 3450784 n.jpg|thumb|Αλιστράτη]]
Η [[Αλιστράτη]] είναι νεότερη της Ζίχνης. Στην περιοχή της Αλιστράτης κατοικούσαν οι Δόβηρες και οι Ηδωνοί, θρακικά φύλα της περιοχής. Στην περίοδο της τελευταίας περιόδου της Οθωμανικής Αυτοκρατορίας η Αλιστράτη γνώρισε μεγάλη ανάπτυξη, η οποία οδήγησε σταδιακά στην πνευματική άνθηση με την ίδρυση σημαντικών εκπαιδευτηρίων, όπως η Κεντρική Ελληνική Σχολή Αλιστράτης και η Αστική Σχολή, η οποία διέθετε οικοτροφείο, παρθεναγωγείο, αρρεναγωγείο, βιβλιοθήκη ακόμη και τυπογραφείο και ως πνευματικό κέντρο της περιοχής, σε συνδυασμό με την [[Μονή Αγίας Κυριακής Σερρών|Μονή Αγίας Κυριακής]] διαδραμάτισε σημαντικό ρόλο ενάντια στις προσπάθειες εκβουλγαρισμού της Ανατολικής Μακεδονίας κατά τον [[Μακεδονικός Αγώνας|Μακεδονικό Αγώνα]]. Στα μέσα του 19ου αιώνα, η Αλιστράτη ήταν η έδρα της Μητρόπολης Φιλίππων, Δράμας και Ζιχνών. Ενσωματώθηκε στο Ελληνικό κράτος την 1η Ιουλίου του 1913 μαζί με την πόλη και την περιοχή της Δράμας.

[[Αρχείο:Akropolis ruins, Sfelinos, Serres.jpg|thumb|Ερείπια της αρχαίας ακρόπολης]]
Πάνω από το χωριό [[Σφελινός Σερρών|Σφελινός]] υπάρχουν ερείπια [[Ακρόπολη]]ς από την εποχή του Μεγάλου Αλεξάνδρου. Στην ευρύτερη περιοχή του οικισμού έχουν εντοπιστεί αρχαία ευρήματα. Ειδικότερα στη θέση Μέγας Αλέξανδρος, βόρεια του οικισμού, έχουν βρεθεί ερείπια κάστρου, καθώς και τάφοι με πλούσια κτερίσματα.


Σε απόσταση 6 χλμ. νοτιοδυτικά της [[Αλιστράτη Σερρών|Αλιστράτης]], στη θέση *Πετρωτό*, βρίσκεται το γνωστό [[σπήλαιο Αλιστράτης]] που θεωρείται ένα από τα μεγαλύτερα της Ευρώπης και το φαράγγι του [[Αγγίτης ποταμός|ποταμού Αγγίτη]]. Στην βόρεια πλευρά της Αλιστράτης μπορεί κανείς να επισκεφτεί τα αρχαία ορυχεία που λειτουργούσαν την εποχή του [[Μέγας Αλέξανδρος|Μεγάλου Αλεξάνδρου]] και εξορύσσονταν σίδηρος, χαλκός, χρυσός και διάφορα πετρώματα για την βαφή των αγγείων. Στην Αλιστράτη λειτουργεί επίσης, ζωολογικός κήπος στο λόφο του *Αγίου Κωνσταντίνου'', ενώ η αρχιτεκτονική της πόλης είναι πλούσια με πλήθος νεοκλασικών και μακεδονίτικων κτηρίων.

Η Νέα Ζίχνη είναι έδρα της Ιεράς Μητροπόλεως Ζιχνών και Νευροκοπίου.

## Διοικητική ιστορία
Η διοικητική ιστορία της Νέας Ζίχνης ανάγεται στην Κοινότητα Ζηλιαχώβης, η οποία συστάθηκε στις 4 Ιανουαρίου 1920 με έδρα τον οικισμό Ζηλιάχωβα, η οποία μετονομάστηκε σε Κοινότητα Ζήλειας το 1926 και εκείνη με τη σειρά της σε Κοινότητα Νέας Ζίχνης, στις 30 Αυγούστου 1927. Η Κοινότητα αναγνωρίστηκε σε Δήμο στις 28 Αυγούστου 1990.

## Διατελέσαντες δήμαρχοι
### Πρόεδροι της Κοινότητας Νέας Ζίχνης

### Δήμαρχοι Νέας Ζίχνης

## Παραπομπές και σημειώσεις


## Πηγές
* Ιστορική αναδρομή
*Πρόγραμμα Καλλικράτης - ΦΕΚ Α87 της 07/06/2010
* Απόφαση 45892 του Υπ. Εσωτερικών, Αποκέντρωσης & Ηλεκτρονικής Διακυβέρνησης - ΦΕΚ Β1292 της 11/08/2010
* Σπήλαιο Αλιστράτης

Κατηγορία:Δήμοι της Περιφέρειας Κεντρικής Μακεδονίας
Κατηγορία:Δήμοι της περιφερειακής ενότητας Σερρών